ਸ਼ਿਬਲੀ ਨਾਮਾਨੀ
ਅੱਲਾਮਾ ਸ਼ਿਬਲੀ ਨਾਮਾਨੀ (Urdu: علامہ شبلی نعمانی — ʿAllāmah Šiblī Noʿmānī) (3 ਜੂਨ 1857- 18 ਨਵੰਬਰ 1914) ਬਰਤਾਨਵੀ ਰਾਜ ਦੌਰਾਨ ਭਾਰਤੀ ਉਪਮਹਾਦੀਪ ਤੋਂ ਇਸਲਾਮ ਦਾ ਇੱਕ ਵਿਦਵਾਨ ਸੀ। ਉਹ ਉਰਦੂ ਦੀਆਂ ਮੋਹਰੀ ਵਿਗਿਆਨਕ ਅਤੇ ਸਾਹਿਤਕ ਸ਼ਖ਼ਸੀਅਤਾਂ ਵਿੱਚੋਂ ਇੱਕ ਸੀ ਅਤੇ ਉਰਦੂ ਜੀਵਨੀਕਾਰਾਂ ਦੀ ਸਫ਼ ਵਿੱਚ ਉਹਨਾਂ ਦੀ ਸ਼ਖ਼ਸੀਅਤ ਸਭ ਤੋਂ ਕੱਦਾਵਰ ਹੈ। ਉਸ ਦਾ ਜਨਮ ਅਜੋਕੇ ਉੱਤਰ ਪ੍ਰਦੇਸ਼ ਦੇ ਆਜ਼ਮਗੜ੍ਹ ਜ਼ਿਲ੍ਹੇ ਦੇ ਬਿੰਦਵਾਲ ਵਿਖੇ ਹੋਇਆ ਸੀ। ਉਹ 1883 ਵਿੱਚ ਸ਼ਿਬਲੀ ਨੈਸ਼ਨਲ ਕਾਲਜ ਅਤੇ ਆਜ਼ਮਗੜ੍ਹ ਵਿੱਚ ਦਾਰੁਲ ਮੁਸਾਨੀਫਿਨ (ਲੇਖਕਾਂ ਦਾ ਘਰ) ਦੀ ਸਥਾਪਨਾ ਲਈ ਜਾਣਿਆ ਜਾਂਦਾ ਹੈ। ਦੇਵਬੰਦੀ ਸਕੂਲ ਦੇ ਸਮਰਥਕ ਹੋਣ ਦੇ ਨਾਤੇ, ਉਸਨੇ ਸਿੱਖਿਆ ਦੀ ਪ੍ਰਣਾਲੀ ਵਿੱਚ ਅੰਗਰੇਜ਼ੀ ਭਾਸ਼ਾ ਅਤੇ ਯੂਰਪੀਅਨ ਵਿਗਿਆਨ ਨੂੰ ਸ਼ਾਮਲ ਕਰਨ ਦਾ ਸਮਰਥਨ ਕੀਤਾ। ਨਾਮਾਨੀ ਅਰਬੀ, ਫ਼ਾਰਸੀ, ਤੁਰਕੀ ਅਤੇ ਉਰਦੂ ਦਾ ਵਿਦਵਾਨ ਸੀ।